கேள்வி: காட்சில்லா - தோற்றம் குறித்து விரிவாக சொல்லுங்கள்.
பதில்: இந்த கதாபாத்திரம் 1954 ஆம் ஆண்டு இஷிரோ ஹோண்டா இயக்கிய திரைப்படத்தில் முதன் முதலாக அறிமுகப்படுத்தப்பட்டது. இந்த கதாபாத்திரம் பின்னர் ஒரு சர்வதேச கலாச்சார சின்னமாக மாறி பல்வேறு ஊடகங்களில் தோன்றியது. காட்சில்லாவை மையமாக கொண்டு ஏறத்தாழ 33 சப்பானிய திரைப்படங்கள், ஐந்து அமெரிக்க திரைப்படங்கள் மற்றும் ஏராளமான கணினி விளையாட்டுகள், நாவல்கள், வரைகதை புத்தகங்கள் மற்றும் தொலைக்காட்சி நிகழ்ச்சிகள் வெளிவந்துள்ளன. காட்சில்லாவை ''அரக்கர்களின் அரசன்'' (கிங் ஆப் தி மான்ஸ்டர்ஸ்) என்று அழைக்கின்றனர், இந்த பெயர் முதன் முதலில் 1956 ஆம் ஆண்டு வெளிவந்த அதே பெயரை கொண்ட சப்பானிய திரைப்படத்தில் இருந்து தோன்றியது.
கேள்வி: காட்சில்லா - பண்புகள் பற்றி தகவல் சொல்.
பதில்: திரைப்படங்களின் சூழலில், காட்சில்லாவின் தோற்றம் பலவிதமாக வேறுபடுகின்றது. ஆனால் இது பொதுவாக அணு கதிர்வீச்சால் விழித்தெழுந்து அதிகாரம் பெற்ற ஒரு மகத்தான, வரலாற்றுக்கு முந்தைய காலத்தை சேர்ந்த கடல் உயிரினமாக சித்தரிக்கப்படுகிறது. ரே ஆரிகவுசன் ஒரு திரைப்படத்திற்காக உருவாக்கிய கற்பனையான ''ரெடோசாரரஸ்'' என்ற தொன்மா அடிப்படியாக கொண்டு காட்சில்லாவின் கதாபாத்திர வடிவமைப்பு உருவாக்கப்பட்டது. இது இரு கால்களை கொண்டு செங்குத்தான நிற்க வல்லது. மேலும் இது ஒரு தொன்மாவை போன்ற செதில்கள் மற்றும் தோல் அமைப்புடன், கனத்த தசைகளை கொண்ட மானிட கைகளுடன், ஒரு நீண்ட கனத்த வாளுடன் சித்தரிக்கப்படுகின்றது. அணுகுண்டுடன் இந்த உயிரினத்தை உருவகப்படுத்த, இதன் தோல் அமைப்பு ஹிரோஷிமா அணுக்கரு ஆயுதங்கள் தாக்குதலில் உயிர் பிழைத்தவர்களில் உடம்புகளில் காணப்படும் தழும்புகளை மையமாக கொண்டு சித்தரிக்கப்பட்டது. இது அடிப்படை வடிவமைப்பில் ஓர் ஊர்வன தோற்றம் கொண்டு நிமிர்ந்த தோரணையில் காட்டப்பட்டாலும், வரைக்கதைகளில் இது பல்வேறு தோற்றங்களை கொண்டிருக்கின்றது. வரைகதைகளில் பொதுவாக இவை ஒரு பச்சை நிற பள்ளி போன்ற உயிரினமாக சித்தரிக்கப்படுகிறது.'' சப்பானிய திரைப்படங்களில் இதன் பாலினம் என்னவென்று என்று கூறப்படவில்லை. பொதுவாக காட்சில்லா அஃறிணை, பாலின வேறுபாடு இல்லாத பிரதிபெயர்களை கொண்டும் குறிப்பிடப்படுகின்றது. அதே நேரத்தில் ஆங்கில பதிப்புகளில், இது வெளிப்படையாக ஒரு ஆண் என்று விவரிக்கப்படுகிறது. ஒரு புத்தகத்தில், இதை உருவாக்கியவர்களில் ஒருவரான டோமோயுகி தனகா இது அநேகமாக ஒரு ஆண் என்று கூறினார். 1998 ஆம் ஆண்டு வெளியான திரைப்படத்தில், இது ஆண் என்றும் ஆனால் இது முட்டையிட வல்லது எனவும் சித்தரிக்கப்பட்டுள்ளது.
கேள்வி: காட்சில்லா - திறன்கள் பற்றி நீங்கள் என்ன அறிந்துள்ளீர்கள்?
பதில்: படிமம்:Godzilla_King_of_the_Monsters_(1956)_Atomic_ray.png காட்சில்லாவின் முதன்மையான ஆயுதம் அதன் "அணு வெப்ப கற்றுகள்" ("அணு சுவாசம்" என்றும் அழைக்கப்படுகிறது) ஆகும். அணுசக்தி மூலம் அதன் உடலுக்குள் இதை உருவாக்கி மின்காந்த சக்தியைப் பயன்படுத்தி செறிவூட்டி சீரொளி போன்ற உயர் வேக ஏவுகணையை போல நீல அல்லது சிவப்பு கதிரியக்கம் கற்றை வடிவத்தில் அதன் தாடைகளிலிருந்து கட்டவிழ்த்து விடுகிறது.' காட்சில்லாவிற்கு அபரிமிதமான உடல் வலிமை மற்றும் தசைத்திறன் இருப்பதாகக் காட்டப்பட்டுள்ளது. காட்சில்லா நீர்நிலைகளில் வாழக்கூடியது. இது இடம்பெயரும் போது பூமியின் நீர்க்கோளத்தை கடந்து செல்வதற்கு ஏதுவாக துளை வடிவ செவுள் கொண்டு நீருக்கடியில் சுவாசிக்கிறது. இது நீர்நில வாழ்வன வடிவமாக விவரிக்கப்பட்டுள்ளது. காட்சில்லாவுக்கு பெரும் உயிர்சக்தி இருப்பதாகக் படங்களில் காட்டப்படுகின்றன. இதன் கரடுமுரடான தேகம் மற்றும் மீளுருவாக்கம் செய்யும் திறன் காரணமாக இது வழக்கமான ஆயுதங்களுக்கு எதிராக இயற்கையான எதிர்ப்பு சக்தி கொண்டது. மேலும் அணு வெடிப்பில் இருந்து தப்பியதன் விளைவாக, இதை அணு சக்தியால் அழிக்க முடியாது. இதன் உடலில் ஒரு மின்காந்த துடிப்புகளை உற்பத்தி செய்யும் உறுப்பைக் கொண்டுள்ளது. மேலும் இது ஒரு சமச்சீரற்ற உடற்கவசத்தை கொண்டுள்ளது. பொதுவாக இதை உறுப்பு மறுசுழற்சி செய்யும் குறுகிய காலத்தைத் தவிர மற்ற காலத்தில் தாக்கி அழிப்பது கடினமானதாகும். திரைப்படங்கள், தொலைக்காட்சி நிகழ்ச்சிகள், வரைக்கதைகள் மற்றும் விளையாட்டுகள் காட்சில்லாவை கூடுதல் சக்திகளுடன் சித்தரித்துள்ளன. காந்தவியல், முன்கணிப்பு, தீப்பிழம்பு, மின்காந்த ஆற்றல், மின்சார கதிர், வேகம், கண்களில் இருந்து வெளிப்படும் லேசர் கற்றைகள் போன்ற பல சக்திகளுடன் சித்தரிக்கப்படுகின்றன.